Kazys Patalavičius

Kazys Patalavičius SDB,  (1912 m. gruodžio 14 d. Sarginės kaime (Marijampolės apskrities Šilavoto valsčius) – 1983 m. sausio 17 d. MadridePranešimas apie mirtį (isp.)) –  Romos katalikų vienuolis salezietis Ispanijoje, Madrido nacionalinio radijo laidų Lietuvai organizatorius ir vedėjas.

 Biografija 
1925–1930 m. mokėsi Prienų „Žiburio“ gimnazijoje. Įstojo į Saleziečių ordino vienuolyną Italijoje, 1935 m. persikėlė į Portugaliją – studijavo Lisabonos universiteto Teologijos ir filosofijos fakultete. Kartu mokėsi A.Senkevičius, M.Gaidys, J.Juras ir P.Paulaitis. 1941 m. apsigyveno Ispanijos sostinėje Madride, ten 1945 m. buvo įšventintas kunigu. Kurį laiką studijavo Salamankos universitete ( (?)), nuo 1949 m. dirbo Mergaičių gimnazijos mokytoju ir kapelionu Madride. 

Dar studijų Portugalijoje laikais ėmė bendradarbiauti katalikiškos krypties savaitraštyje Šaltinis.Šaltinis, 1936-11-14Šaltinis, 1937-5-15 Rašė ir į portugalų kalba leidžiamą A Voz de Fátima, ispanų Ekklesía, Ya bei Arriba. Organizavo ir nuo 1955 m. sausio 2 d. vedė lietuviškas laidas per Madrido nacionalinį radiją; jos buvo skirtos Lietuvos TSR gyvenusiems tautiečiams. Eteryje girdėjosi kasdien, o nuo 1958 m. – su pakartojimais kitos dienos rytą.Sigitas Žilionis. Laidos Lietuvai iš užsienio Medžiagą laidoms atsiųsdavo VLIK'o įgalioti korespondentai. 1962 m. jis ispaniškai išleido knygą apie lietuvių tremtį į Sibirą. Madrido konferencijos metu 1980 m. lapkričio 11 d.  kun.K.Patalavičius kartu su Baltijos valstybių politiniais išeiviais surengė bemaž 200 dalyvių demonstracija. Tai buvo dar vienas priminimas pasauliui apie po Molotovo-Ribentropo pakto Nepriklausomybes praradusias Estiją, Latviją ir Lietuvą.Juozas Banionis. Madrido konferencija: aktyvinamas Lietuvos laisvės bylos kėlimas

Kunigas Kazys Patalavičius palaidotas Madrido miesto Karabančelio rajono Alto kapinėse. ()Pranešimas apie mirtį (isp.)

 Bibliografija 
 Maria, !ayudanos!: libro de oraciones de jovenes Lituanas desterradas a Siberia / traducido por el Kazys Patalavičius. – Mendoza: El Tiempo, 1962

 Šaltiniai 

 Patalavičius, Kazys // Lietuvių enciklopedija T. 22 (Pareiškimas-Pinay), 1960 psl. 150

 Nuorodos 
 VLIK laidos per Tautinį Ispanijos radiją

Kategorija:Kunigai
Kategorija:Lietuvos saleziečiai
Kategorija:Lietuviai užsienyje
Kategorija:Lietuvos radijo žurnalistai
Kategorija:Lietuvos laidų vedėjai